
มารยาทเกี่ยวกับการอาบน้ำชำระ (อัลฆุสลฺ)
อัลฆุสลฺ หรือการอาบน้ำชำระ คือการทำให้น้ำสะอาดเปียกทั่วทั้งร่างกาย ด้วยวิธีการที่เฉพาะเจาะจง ภายใต้เงื่อนไขและรุกุ่นต่างๆ  
การอาบน้ำชำระนั้นมีที่จำเป็นต้องกระทำ อย่างเช่น
· การอาบน้ำชำระสำหรับหะดัษใหญ่  
· และการอาบน้ำหลังมีประจำเดือน 
หรือเป็นสิ่งที่เป็นซุนนะฮฺ  อย่างเช่น 
· การอาบน้ำชำระในวันอีดทั้งสอง
  
และสำหรับการอาบน้ำชำระนั้น มีมารยาทต่างๆ ที่พึงปฏิบัติดังนี้
· การปลีกตัวและปกปิด ห่างไกลจากการมองเห็นของผู้อื่น รายงานจากยะอฺลา กล่าวว่า แท้จริงท่านรอซูล ซอลลัลลอฮุอะลัยฮิสะซัลลัม  ได้เห็นชายผู้หนึ่งอาบน้ำชำระร่างกายในที่โล่งแจ้ง หรือที่ลานกว้าง โดยไม่มีผ้าปกปิด แล้วท่านก็ได้ขึ้นมิมบัร  แล้วสรรเสริญอัลลอฮฺและชมเชยพระองค์ หลังจากนั้นท่านก็ได้กล่าวว่า  ((แท้จริงอัลลอฮฺนั้นเป็นผู้ทรงละอาย  เป็นผู้ทรงปกปิดและพระองค์ทรงชอบความละอายในการปกปิด  ดังนั้นเมื่อคนหนึ่งคนใดจากพวกท่านได้อาบน้ำชำระล้าง  เขาก็จงปกปิดให้มิดชิด )) 

· และจากมารยาทในการอาบน้ำชำระล้าง คือ การออกห่างจากความฟุ่มเฟือยในการใช้น้ำหรือรดน้ำโดยไม่มีความจำเป็น  เพราะท่านรอซูล ซอลลัลลอฮุอะลัยฮิสะซัลลัม ได้กล่าวว่า (( แท้จริงจะมีขึ้นในประชาชาตินี้ซึ่งกลุ่มชน[image: ]หนึ่ง ที่มีความเลยเถิดในการทำความสะอาด (ใช้น้ำฟุ่มเฟือย) และในการขอดุอา  ))
และมีมติเอกฉันท์ของนักวิชาการ ถึงการห้ามที่จะมีการฟุ่มเฟือยในการใช้น้ำ  ถึงแม้ที่จะอยู่ริมทะเลก็ตาม 
 
· และอีกหนึ่งจากมารยาทของการชำระล้างก็คือ จะต้องเริ่มต้นด้วยการอาบน้ำละหมาด และจะต้องเอาใจใส่กับการล้างให้ทั่วถึง  โดยการทำให้น้ำเปิยกเข้าไปทั่วถึงทุกส่วนของร่างกาย  และโคนเส้นผมหรือขน  
รายงานจากอุมมุล มุอฺมินีน กล่าวว่า  ((ปรากฏว่าท่านรอซูล ซอลลัลลอฮุอะลัยฮิวะซัลลัมนั้น  เมื่อท่านได้อาบน้ำชำระล้างญะนาบะฮฺ  ท่านจะล้างมือทั้งสองของท่านก่อน หลังจากนั้นท่านจะอาบน้ำละหมาดเหมือนกับการอาบน้ำละหมาดสำหรับทำละหมาด  แล้วท่านจะสางเส้นผมของท่านด้วยนิ้วของท่าน  กระทั่งเปียกทั่วผิวหนังของเส้นผม แล้วรดน้ำลงบนศรีษะ  3 ครั้ง  หลังจากนั้นท่านก็จะชำระล้างทั่วร่างกายของท่าน))

